b'\n_START_ARTICLE_\nMatthias Withoos\n_START_SECTION_\nVida i obra\n_START_PARAGRAPH_\nWithoos va n\xc3\xa9ixer a Amersfoort. Va estudiar amb\xc2\xa0Jacob van Campen a la seva escola de pintors, on va coincidir amb Otto Marseus van Schrieck. Amb 21 anys, Withoos va fer un viatge a Roma amb van Schrieck i Willem van Aelst. All\xc3\xa0 es van unir al grup dels artistes del nord conegut com els "Bentvueghels" ("Ocells d\'una ploma"), on Withoos tenia l\'\xc3\xa0lies de "Calzetta Bianca" ("Cal\xc3\xa7a\xc2\xa0Blanca") \xe2\x80\x94una traducci\xc3\xb3 literal del seu cognom a l\'itali\xc3\xa0. Va treballar sota la supervisi\xc3\xb3 del cardenal Leopoldo de M\xc3\xa9dici, qui li va encarregar que li fes diversos retrats.  _NEWLINE_El 1653, l\'artista va tornar a Amersfoort. Quan les tropes franceses van ocupar Amersfoort l\'"any desastr\xc3\xb3s" de 1672, Withoos va fugir d\'Amersfoort cap a Hoorn, on va romandre fins a la seva mort el 1703. Seguint la carrera de l\'artista com a pintor de vistes urbanes, el seu alumne\xc2\xa0Gaspar van Wittel va contribuir al desenvolupament del g\xc3\xa8nere d\'arquitectura vedutista a Roma. Molts dels set fills de Withoos van seguir els seus passos, incloent-hi a l\'artista bot\xc3\xa0nica\xc2\xa0Alida Withoos. Jacob van Staverden\xc2\xa0possiblement tamb\xc3\xa9 va ser un dels seus alumnes.\n_START_SECTION_\nObra\n_START_PARAGRAPH_\nLes natures mortes de Withoos, com els del seu mestre van Schrieck, s\xc3\xb3n notables per la seva t\xc3\xa8cnica del clarobscur i la inclusi\xc3\xb3 de plantes salvatges misterioses  i de vegetaci\xc3\xb3, a m\xc3\xa9s d\'estar poblades d\'insectes, r\xc3\xa8ptils i altres criatures del m\xc3\xb3n natural. Aquestes pintures, moltes de les quals inclouen el motiu de la vanitas, eren populars entre els col\xc2\xb7leccionistes de pintures de gabinet._NEWLINE_A m\xc3\xa9s,  va pintar moltes grans panor\xc3\xa0miques de ciutats, com la Vista de la ciutat d\'Amersfoort adquirida el 2001 pel Museu Flehite d\'Amersfoort.  Aquest llen\xc3\xa7 de 2,5 x 4 m formava part de la vista de ciutat m\xc3\xa9s gran realitzada a Holanda. Dues versions seves del quadre titulat "De Grashaven", pertanyents a la col\xc2\xb7lecci\xc3\xb3 del Westfries Museum\xc2\xa0de Hoorn, van ser robades a finals de 2005.'